Αρχαίοι Χρόνοι

Η εξάπλωση της γεωργίας (1200 π.Χ.)

Παρά τη σημαντική, άμεση και πρακτική χρησιμότητά της ως προς την ικανοποίηση της βασικότερης βιολογικής ανάγκης του ανθρώπου, δηλαδή της διατροφής, η γεωργία διαδόθηκε με σχετική βραδύτητα και ασυνέχεια στα διάφορα μέρη της Γης. Η καθυστέρηση στη διάδοση της συστηματικής καλλιέργειας, οφείλεται, αναμφίβολα, στη διαφορετική γονιμότητα του εδάφους, στις κλιματολογικές συνθήκες και στην υδρογραφία της κάθε περιοχής. Ο τελευταίος παράγοντας φαίνεται να διαδραμάτισε τον κυρίαρχο ρόλο, αφού οι πρώτες ενδείξεις-αποδείξεις συστηματικής γεωργικής καλλιέργειας κατά την αρχαιότητα, προέρχονται από περιοχές με πλούσιο υδρογραφικό δίκτυο, όπως η Μεσοποταμία, η Αίγυπτος, η Κίνα και άλλες παρόμοιες.